Han var leder for terrorgruppen som stod bak kapringen av Landshut i 1977. Under bortføringen viste han seg som en brutal og uforutsigbar gisseltager, og var fryktet for sine koleriske raseriutbrudd, som ofte endte med vold, ydmykelser og drapstrusler. Den 17. oktober 1977 drepte han kapteinen, Jürgen Schumann. Dagen etter ble han skutt og drept av den tyske antiterrorstyrken GSG9.